Kriza evra - iskušenje za EU
Finansijska kriza koja je 2010. pogodila Evropsku uniju, preti opstanku same unije
Nedavni protesti u Irskoj su tipični za Evropu 2010. Neograničeni dugovi, oštre mere štednje i socijalni neredi, bili su logična posledica širom Evropske unije. Jedinstvena evropska valuta, evro, 2010. je bila stavljena na probu. Grčka je bila prvo žarište. Ogroman dug je značio gubitak tržišnog poverenja u sposobnost zemlje da plati dug. Evropski lideri su se borili da ojačaju tu slabu vezu i ulili više od 100 milijardi dolara u grčku ekonomiju. Stvorili su i fond za buduće krize. Svega šest meseci kasnije, kada se Irska suočila sa sopstvenom finansijskom krizom, potreban novac je bio spreman. Ijan Beg, iz Londonske škole za ekonomiju, kaže da je to pokazalo da evro može da prebrodi oluju. , smatra Beg. Ali čak i jače ekonomije – poput Francuske – suočavaju se sa velikim dugom. Smanjenje javnih troškova je podstaklo neprekidne štrajkove i masovne proteste. A lideri se bore da uravnoteže nevolje svojih zemalja sa potrebama Evrope. Čak je i Nemačka, dugo pokretačka snaga evropskog jedinstva, oklevala pre nego što je upotrebila novac svojih poreskih obveznika za izbavljenje drugih evropskih ekonomija. Nacionalne potrebe ostaju vrhunski prioritet, kaže Ijan Beg. Kada je Drugi svetski rat podelio Evropu, vizionari su zamišljali Evropu u miru, ujedinjenu politički i ekonomski. Sajmon Tilford, glavni ekonomista u Centru za evropsku reformu, kaže da je finansijska kriza pretvorila tu viziju u dronjke. , priča Tilford. To bi mogao da bude glavni problem i iduće godine. Portugalu, Italiji i Španiji, uskoro bi mogli da budu potrebni sopstveni paketi za isplatu duga. A to bi evropskim liderima moglo da oteža da pridobiju svoje birače da obezbede još gotovine. Vanesa Rosi, iz istraživačke organizacije "Četam haus“ (Chatham House), kaže da će 2011. Evropa morati da odluči o jačini veza koje je drže zajedno. Ili će, kaže Vanesa Ros, državama Evropske unije biti dopušteno da ne plate svoj dug. Ali, to bi značilo raspad Evropske unije i kraj sna koji se decenijama nadgrađuje.